Erbi txakur

Erbi txakur ialah satu baka anjing pemburu bau Sepanyol. Ia berasal dari wilayah Álava dan Bizkaia di Komuniti Berautonomi Basque di Sepanyol utara. Ia merupakan salah satu daripada lima baka anjing Basque, yang lain merupakan anjing gembala Basque, anjing penuding Navarra, villano de las Encartaciones, dan villanuco de las Encartaciones, dan merupakan salah satu daripada empat belas baka haiwan asli Negara Basque. Ia digunakan secara tradisional untuk pemburuan kelinci, tetapi sejak kelinci telah menjadi jarang di Negara Basque ia lebih kerap digunakan untuk memburu babi hutan, rusa roe, atau kadang-kadang rubah.

Ia terancam genting: pada tahun 2009, terdapat kurang daripada lima puluh contoh.

Sejarah
Erbi txakur berasal dari wilayah Álava dan Bizkaia di Komuniti Berautonomi Basque di Sepanyol utara dan merupakan anjing pemburu kelinci tradisional para pemburu Basque; nama baka ini memaksukan "anjing kelinci". Ia merupakan salah satu daripada lima baka anjing Basque, yang lain merupakan anjing gembala Basque, anjing penuding Navarra, villano de las Encartaciones, dan villanuco de las Encartaciones. Daripada kesemua ini, semua kecuali anjing penuding Navarra adalah peribumi di Komuniti Berautonomi Basque dan diiktiraf sebagai baka tradisional Basque melalui dekri pemerintah pada tahun 2001. Ia merupakan antara empat belas baka haiwan peribumi yang termasuk dalam rancangan pembangunan luar bandar untuk Negara Basque untuk tahun 2007–2013.

Dengan villanuco de las Encartaciones, ia merupakan salah satu baka paling terancam serius di Negara Basque: pada tahun 2009, terdapat kurang daripada lima puluh contoh.

Ciri
Erbi txakur bersaiz sederhana. Ia agak lebih kecil daripada anjing pemburu Sepanyol tetapi lebih berotot dan tidak mempunyai telinga sedemikian panjang. Lapis bulunya pendek dan berwarna jingga-perang pucat seragam dengan tanda-tanda putih tidak nalar, biasanya pada muka, pada dada, pada kaki, dan di hujung ekor. Hidung dan lelangitnya berpigmen dan matanya berwarna perang berangan.

Kegunaan
Erbi txakur digunakan secara tradisional untuk pemburuan kelinci, tetapi sejak kelinci menjadi jarang di Negara Basque ia digunakan terutamanya untuk memburu babi hutan; ia juga dapat digunakan dalam pemburuan rusa roe atau kadang-kadang rubah.

Catatan

Rujukan

Kategori:Baka anjing
Kategori:Baka anjing berasal dari Sepanyol
Kategori:Baka anjing berasal dari Negara Basque (komuniti berautonomi)
Kategori:Baka anjing berasal dari Cantabria
Kategori:Baka anjing jarang
Kategori:Baka haiwan bela jinak Basque